MISERABLES-IV-WEB	Es ciutadans que passauen eth dimenge per dauant der elefant dera Bastilha didien en tot mesurar-lo damb era vista ath nivèu deth sòn cap e damb mensprètz: “Tà qué servís aquerò?” Donques que servie entà sauvar deth hered, dera arrosada, deth peiregalh, dera ploja, entà protegir der aire en iuèrn, entà preservar deth sòn, sus era hanga, que còste era fèbre e deth sòn, sus era nhèu, que còste era mòrt, a un petit èsser, sense pair ne mair, sense pan, sense ròba, sense casa.